《偈六十三首》
宋代·释道宁

报慈家风，淡薄厨堂。
诸事萧索，唯有金刚。
眼睛四海，禅人齩嚼。
齩得破，旷劫无明，
须臾销铄，天上人间，
自在快乐。齩不破，
成结缚，六用门头，
尘缘竞作。你齩嚼，
閒处著。灿烂无瑕，
光明闪烁。几回觌面相呈，
自是诸人讳却。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。